               EIROPAS KOMISIJA
            Briselē, 14.7.2015
            COM(2015) 342 final
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu (Vācijas pieteikums — EGF/2015/002 DE/Adam Opel)

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (turpmāk “EGF regula”).

               2.Vācija 2015. gada 26. februārī iesniedza pieteikumu EGF/2015/002 DE/Adam Opel EGF finansiālā ieguldījuma saņemšanai pēc darba ņēmēju atlaišanas
                  2
                uzņēmumā Adam Opel AG un vienā piegādes uzņēmumā Vācijā.

               3.Pēc šā pieteikuma izvērtēšanas Komisija saskaņā ar visiem piemērojamajiem EGF regulas noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2015/002 DE/Adam Opel

                        Dalībvalsts

                        Vācija

                        Attiecīgais(-ie) reģions(-i) (NUTS 2. līmenis)

                        Arnsberga (DE A5)

                        Pieteikuma iesniegšanas datums

                        2015. gada 26. februāris

                        Pieteikuma saņemšanas apliecinājuma datums

                        2015. gada 12. marts

                        Papildu informācijas pieprasījuma datums

                        2015. gada 12. marts

                        Papildu informācijas iesniegšanas termiņš

                        2015. gada 23. aprīlis

                        Izvērtējuma pabeigšanas termiņš

                        2015. gada 16. jūlijs

                        Intervences kritērijs

                        EGF regulas 4. panta 1. punkta a) apakšpunkts

                        Galvenais uzņēmums

                        Adam Opel AG

                        Attiecīgo uzņēmumu skaits

                        2

                        Ekonomiskās darbības nozare(-s)

                        (NACE 2. redakcijas nodaļa)
                           3

                        29. nodaļa (Automobiļu, piekabju un puspiekabju ražošana)

                        Meitasuzņēmumu, piegādes un pakārtotās ražošanas uzņēmumu skaits

                        1

                        Atskaites periods (četri mēneši):

                        no 2014. gada 15. augusta līdz 2014. gada 15. decembrim

                        Atlaisto darba ņēmēju skaits atskaites periodā (a)

                        2 881

                        Atlaisto darba ņēmēju skaits pirms vai pēc atskaites perioda (b)

                        0

                        Kopējais atlaisto darba ņēmēju skaits (a + b)

                        2 881

                        Atbalsta saņēmēju, kuri ir tiesīgi pretendēt uz atbalstu, kopskaits

                        2 881

                        Kopējais paredzēto atbalsta saņēmēju skaits

                        2 692

                        Jauniešu skaits, kuri nav nodarbināti un nav iesaistīti izglītības vai apmācības procesā (NEET), kuriem paredzēts sniegt atbalstu

                        0

                        Individualizēto pakalpojumu budžets (EUR)

                        11 151 640

                        EGF pasākumu
                           4
                         īstenošanas budžets (EUR)

                        446 066

                        Kopējais budžets (EUR)

                        11 597 706

                        EGF ieguldījums (60 %) (EUR)

                        6 958 623

               PIETEIKUMA IZVĒRTĒJUMS

               Procedūra

               4.Pieteikumu EGF/2015/002 DE/Adam Opel Vācija iesniedza 2015. gada 26. februārī — 12 nedēļu laikā no dienas, kad bija izpildīti EGF regulas 4. pantā minētie intervences kritēriji. Komisija apliecināja, ka ir saņēmusi pieteikumu divu nedēļu laikā no pieteikuma iesniegšanas dienas, t. i., 2015. gada 12. martā, un tajā pašā datumā pieprasīja papildu informāciju no Vācijas. Šī papildu informācija tika sniegta sešu nedēļu laikā no pieprasījuma dienas. Termiņš, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2015. gada 16. jūlijā.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 2 881 darba ņēmējiem, kas atlaisti no darba uzņēmumā Adam Opel AG un vienā piegādes uzņēmumā. Galvenais uzņēmums darbojas ekonomikas nozarē, kas klasificēta NACE 2. redakcijas 29. nodaļā (Automobiļu, piekabju un puspiekabju ražošana). Atlaišanas, ko veicis galvenais uzņēmums, galvenokārt notikušas NUTS
                  5
                2. līmeņa reģionā Arnsbergā (DE A5).

                        Uzņēmumi un atlaisto darba ņēmēju skaits atskaites periodā

                        Adam Opel AG

                        2 826

                        Johnson Controls

                        55

                        Kopējais uzņēmumu skaits: 2

                        Kopējais atlaisto darba ņēmēju skaits:

                        2 881

                        To pašnodarbināto personu kopskaits, kuri beiguši darbību:

                        0

                        To darba ņēmēju un pašnodarbināto personu kopējais skaits, kuri ir tiesīgi pretendēt uz atbalstu:

                        2 881

               Intervences kritēriji

               6.Vācija iesniedza pieteikumu saskaņā ar EGF regulas 4. panta 1. punkta a) apakšpunktā minētajiem intervences kritērijiem, kuri par nosacījumu izvirza to, ka četru mēnešu atskaites periodā kopā vismaz 500 darba ņēmēji ir atlaisti kādā dalībvalsts uzņēmumā, ieskaitot darba ņēmēju atlaišanu un/vai pašnodarbinātu personu darbības beigšanos uzņēmuma piegādes uzņēmumos vai pakārtotās ražošanas uzņēmumos.

               7.Pieteikuma četru mēnešu atskaites periods ir no 2014. gada 15. augusta līdz 2014. gada 15. decembra.

               8.Atskaites periodā atlaisto darba ņēmēju skaits ir šāds:

               –2 826 darba ņēmējus atlaidis uzņēmums Adam Opel AG,

               –55 darba ņēmējus atlaidis Adam Opel AG piegādes uzņēmums Johnson Controls Objekt Bochum GmbH & Co. KG.

               Atlaisto darba ņēmēju skaita un darbības beigšanas aprēķināšana

               9.Atskaites periodā atlaisto darba ņēmēju skaits ir aprēķināts šādi:

               –2 881 no datuma, kad darba devējs individuāli paziņo darba ņēmējam par atlaišanu vai darba līguma izbeigšanu.

               Atbalsta saņēmēji, kuri ir tiesīgi pretendēt uz atbalstu

               10.Kopējais atbalsttiesīgo saņēmēju skaits ir 2 881.

               Saikne starp darba ņēmēju atlaišanu un globālo finanšu un ekonomikas krīzi, kas aplūkota Regulā (EK) Nr. 546/2009

               11.Lai noteiktu saikni starp darba ņēmēju atlaišanu un globālo finanšu un ekonomikas krīzi, kas aplūkota Regulā (EK) Nr. 546/2009, Vācija apgalvo, ka krīzes dēļ Eiropā pārdoto automobiļu skaits ir zemākais kopš 1997. gada. Rietumeiropā ievērojami samazinājās pārdošanas apjoms, sasniedzot zemāko līmeni 20 gados
                  6
               . Finanšu un ekonomikas krīzes rezultātā 2007.–2013. gadā ES un EBTA dalībvalstīs par 25 % samazinājās pirmo reizi reģistrētu automobiļu skaits (saskaņā ar Eiropas Autoražotāju asociācijas datiem pirmo reizi reģistrētu automobiļu skaits samazinājās no vairāk nekā 16 miljoniem līdz 12 miljoniem). Krīze sevišķi smagi skāra vidējās cenas segmenta mazo un vidējo transportlīdzekļu ražotājus, taču tā tik ļoti neietekmēja ekonomiskās klases, kā arī premium vai luksusa klases transportlīdzekļu pārdošanas apjomus. Vācijas Autoražotāju asociācija (Verband der Automobilindustrie) ziņo, ka kopš 2007. gada ir strauji samazinājusies visu attiecīgo ražotāju (piem., Opel, Fiat, PSA, Renault (izņemot Dacia), Ford un Toyota) tirgus daļa Eiropas vidējās cenas segmenta mazo un vidējo transportlīdzekļu tirgū. Papildus vispārējam automobiļu pārdošanas apjoma samazinājumam bija novērojama arī pāreja no vidējas cenas transportlīdzekļiem uz ekonomiskās klases transportlīdzekļiem. Automobiļu kopējā pārdošanas apjoma straujā samazināšanās var būt saistāma ar pašreizējo ekonomikas un finanšu krīzi. EUROSTAT ziņo, ka 2007.–2013. gadā ES ievērojami palielinājās bezdarba līmenis (no 7,2 % 2007. gadā līdz 10,8 % 2013. gadā) un tas, iespējams, ietekmēja patērētāju tēriņus.

               12.Adam Opel AG ir Vācijas automobiļu ražotājs, kuru 1931. gadā iegādājās General Motors, un tas savus Opel un Vauxhall markas automobiļus pārdod galvenokārt Eiropas tirgū un ir viens no nozīmīgākajiem dalībniekiem vidējās cenas segmenta mazo un vidējo transportlīdzekļu tirgū. Tādējādi krīze ir sevišķi smagi skārusi Adam Opel AG. Iepriekš aprakstīto notikumu rezultātā Opel/Vauxhall automobiļu pārdošanas apjomi Eiropā krasi samazinājās. Laikā no 2007. līdz 2013. gadam pārdošanas apjomi samazinājās par 39 %.

               13.Pēc automobiļu pārdošanas apjomu straujā krituma Adam Opel AG saskārās ar jaudas pārpalikuma problēmu. Tā kā ražotnes darbības fiksētās izmaksas saglabājās nemainīgas, saražoto transportlīdzekļu skaita samazinājuma rezultātā pieauga ražošanas izmaksas uz transportlīdzekli un tādējādi samazinājās peļņa. Adam Opel AG patlaban ekspluatē piecas ražotnes, lai Eiropā ražotu Opel un Vauxhall automobiļus: divas Vācijā (trešā ražotne (Bohumā) kopš 2014. gada 31. decembra ir slēgta un uz to attiecas šis priekšlikums), un pa vienai Polijā, Apvienotajā Karalistē un Spānijā.

               14.Līdz šim saistībā ar NACE 2. redakcijas 29. nodaļu (Automobiļu, piekabju un puspiekabju ražošana) ir iesniegts 21 EGF pieteikums, no kuriem 11 pieteikumi pamatoti ar tirdzniecības globalizāciju un 10 — ar globālo finanšu un ekonomikas krīzi. Daudzos gadījumos lēmumu par darba ņēmēju atlaišanu dažādā mērā ietekmēja abi kritēriji (globalizācija un krīze). Šādā gadījumā dalībvalstij pašai ir jānosaka konkrētā pieteikuma galvenais iemesls un jāsniedz argumentēta analīze par saistību starp atlaišanu vai attiecīgo kritēriju un tajā skaidri jāpierāda cēloņsakarība.

               Notikumi, kas izraisījuši darba ņēmēju atlaišanu un darbības beigšanu

               15.Notikums, kas izraisīja minēto atlaišanu, ir Adam Opel AG ražotnes pilnīga slēgšana Bohumā. Laikā no 2007. gada līdz 2013. gadam Opel samazināja ražošanas apjomu Bohumas ražotnē par 55 %. Pārprodukcijas dēļ, ko radīja finanšu un ekonomikas krīzes izraisītā automobiļu pārdošanas apjomu straujā samazināšanās, Adam Opel AG bija spiests pielāgot ražošanas jaudu Eiropā, lai panāktu tās atbilstību pieprasījumam. Tam sekojošā pārstrukturēšanas procesa rezultātā tika slēgta Opel ražotne Antverpenē, Beļģijā. Par Antverpenes ražotnes slēgšanu tika iesniegts pieteikums EGF/2010/031 BE/Generals Motors Belgium, ko Beļģija pamatoja ar krīzes kritēriju. Turpinoties globālajai finanšu un ekonomikas krīzei, Adam Opel AG bija spiests vēlreiz samazināt ražošanas jaudu un slēgt vienu no atlikušajām rūpnīcām. Tā kā Bohumas ražotnē ražoto automobiļu līniju ražošanas cikls tuvojās beigām, Adam Opel AG nolēma šo rūpnīcu slēgt.

               16.Uzņēmums Adam Opel AG 2013. gada februārī vēlējās noslēgt koplīgumu ar uzņēmuma darbaspēku Vācijā, piedāvājot līdz 2016. gada decembra beigām turpināt visu Vācijā esošo uzņēmuma ražotņu darbību un garantējot darbu visiem uzņēmuma darba ņēmējiem Vācijā. Minētā perioda beigās rūpnīca tiktu slēgta. Visu attiecīgo ražotņu, izņemot Bohumas ražotnes, sociālie partneri piekrita plānam. Attiecībā uz Bohumas ražotni, kurā 2013. gadā joprojām bija nodarbināti 3 280 darbinieki, Adam Opel AG turpināja risināt sarunas ar metālapstrādes darbinieku arodbiedrību Gewerkschaft IG Metall. Turpinot samazināties automobiļu ražošanas apjomiem, Adam Opel AG bija spiests slēgt Bohumas ražotni agrāk, nekā sākotnēji plānots. Sociālie partneri 2014. gada jūnijā piekrita rūpnīcas slēgšanai 2014. gada decembra beigās un pārejas uzņēmuma izveidei. Visiem darba ņēmējiem 2014. gada augustā tika piedāvāts parakstīt vienošanos, lai izmantotu pārejas uzņēmumu pakalpojumus. 2 637 darba ņēmēji parakstīja trīspusēju vienošanos, saskaņā ar kuru pēc darba attiecību izbeigšanās uzņēmumā Adam Opel AG viņi tiktu nodarbināti pārejas uzņēmumā.

               17.Saskaņā ar Vācijas tiesību aktiem pārejas uzņēmuma izveide nav obligāta. Uzņēmumam, no kura atlaisti darba ņēmēji, nav pienākuma dot ieguldījumu pārejas uzņēmuma izveidē. Bez uzņēmuma, no kura atlaisti darba ņēmēji, līdzdalības pārejas uzņēmums netiktu izveidots un atlaistie darbinieki netiktu nodarbināti. Vācijas sociālie tiesību akti nosaka tiesisko regulējumu (§§ 110 un 111, SGB III) attiecībā uz gadījumiem, ja uzņēmums, no kura atlaisti darba ņēmēji, piedāvā piedalīties pārejas uzņēmuma izveidē un ja sociālie partneri tai piekrīt.

               18.Adam Opel AG ražotnes slēgšanas dēļ tā piegādes uzņēmumam Johnson Controls Objekt Bochum GmbH&Co. KG tāpat bija jāpielāgo sava ražošanas jauda, un tas nolēma slēgt Opel detaļu ražotnes. 2014. gada 23. septembrī sociālie partneri vienojās par sociālo plānu. Tā rezultātā tika atlaisti 55 darba ņēmēji. Sociālais plāns neparedzēja pārejas uzņēmuma izveidi, un atlaistie darbinieki ir bez darba.

               Paredzamā atlaišanas ietekme uz ekonomiku un nodarbinātību vietējā, reģionālā un valsts līmenī

               19.Atlaišanas gadījumiem ir ievērojama negatīva ietekme uz Bohumas vietējo ekonomiku. Bohumas pilsēta atrodas Vācijas federālajā zemē Ziemeļreinā-Vestfālenē, konkrētāk — Rūras apgabalā, kas ir ļoti urbanizēta rūpniecības zona. Rūras apgabals, kas tradicionāli ir akmeņogļu ieguves un tērauda ražošanas reģions, kopš pagājušā gadsimta 60. gadiem ir piedzīvojis milzīgas strukturālas pārmaiņas. Lai gan pagājušā gadsimta 80. gados akmeņogļu ieguves nozarē joprojām bija nodarbināti vairāk nekā 100 000 darba ņēmēju, šis skaits ir samazinājies par aptuveni 90 %. Paredzams, ka akmeņogļu ieguves darbības Rūras apgabalā tiks izbeigtas 2018. gadā, kad beigsies valdības subsīdijas. Bezdarba līmenis Rūras apgabalā jau ir pārsniedzis Vācijas vidējo rādītāju. Bohumas pilsētā bezdarba līmenis pašlaik ir 11 % (vietējā valsts nodarbinātības dienestā ir reģistrēti 28 809 bezdarbnieki). Ja Opel gadījumā netiktu izveidots pārejas uzņēmums, bezdarbnieku skaits pieaugtu par vairāk nekā 5 %. Vairāk nekā 25 % no atlaistajiem darbiniekiem ir vecāki par 55 gadiem un tādējādi tie vēl būtiskāk palielinātu bezdarbnieku skaitu konkrētajā vecuma grupā (Bohumā pašlaik ir reģistrēti 4 940 bezdarbnieki, kas vecāki par 55 gadiem).

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               20.Aprēķināts, ka pasākumos varētu piedalīties 2 692 atlaistie darba ņēmēji. Šos darba ņēmējus pēc to dzimuma, pilsonības un vecuma grupas var iedalīt šādi.

                        Kategorija

                        Paredzēto atbalsta
                           saņēmēju skaits

                        Dzimums:

                        Vīrieši:

                        2 583

                        (95,95 %)

                        Sievietes:

                        109

                        (4,05 %)

                        Pilsonība:

                        ES pilsoņi:

                        2 552

                        (94,80 %)

                        Nav ES pilsoņi:

                        140

                        (5,20 %)

                        Vecuma grupa:

                        15–24 gadi:

                        60

                        (2,23 %)

                        25–29 gadi:

                        48

                        (1,78 %)

                        30–54 gadi:

                        1 878

                        (69,76 %)

                        55–64 gadi:

                        706

                        (26,23 %)

                        vairāk nekā 64 gadi:

                        0

                        (0 %)

               Ierosināto darbību attiecināmība

               21.Kā izklāstīts iepriekš, sociālie partneri vienojās par pārejas uzņēmumu izveidi un trīs pārējas uzņēmumu izveidi uzticēja uzņēmumam TÜV Nord Transfer GmbH. Šajos uzņēmumos bijušos Adam Opel AG Bohumas rūpnīcas darba ņēmējus paredzēts uzņemt trīs kārtās. Tas ir nepieciešams tāpēc, ka kopumā 188 darba ņēmēji piedalās slēgšanas grupā, kuras uzdevums ir likvidēt ražotnes. Tā kā lielākā daļa no atlaistajiem darbiniekiem pievienojās pirmajam pārejas uzņēmumam 2015. gada 1. janvārī, slēgšanas grupu biedri pievienosies otrajam un trešajam uzņēmumam attiecīgi 2015. gada 1. aprīlī un 1. jūlijā. Saskaņā ar sociālo plānu Adam Opel AG ir piekritusi uzņēmuma bijušajiem darba ņēmējiem piedāvāt papildu pasākumus. Šos piedāvājumus un papildu pasākumus nodrošina pārejas uzņēmums, taču tie nav ietverti EGF pieteikumā. Tiklīdz Vācijas iestādes būs pietiekami drošas, ka EGF finansējums varētu tikt saņemts, 55 bijušajiem darba ņēmējiem, kas atlaisti no darba uzņēmumā Johnson Controls Objekt Bochum GmbH & Co. KG, tiks piedāvāts piedalīties pārejas uzņēmumu īstenotajos pasākumos. Viņi neparakstīs darba līgumu ar pārejas uzņēmumu, taču drīkstēs piedalīties EGF finansētajos pasākumos, ko īsteno pārejas uzņēmums. Visi turpmāk minētie pasākumi kopā veido individualizētu pakalpojumu kopumu, kas saskaņots ar pārejas uzņēmumiem un paredzēts, lai atlaistos darba ņēmējus no jauna integrētu darba tirgū.

               –Profesionālās apmācības pasākumi (Qualifizierungen). Tos piedāvā darba ņēmējiem, kuri ir tiesīgi pretendēt uz atbalstu, pēc profila noteikšanas un profesionālās orientācijas intervijām, un, lai palīdzētu tiem gūt labumu no darba tirgū esošajām iespējām. Piedāvātie apmācības kursi būs vērsti uz nozarēm, kurās ir labas darba izredzes nākotnē, piemēram, IT, transportu, loģistiku vai elektroniku. Kursus var nodrošināt individuāli vai grupās. Tiks piedāvāti dažādi kursi, sākot no pamatprasmju kursiem līdz prasmju pilnveides kursiem un kursiem, kuros dalībnieki tiek sagatavoti karjeras maiņai un darbam citās nozarēs vai savas saimnieciskās darbības sākšanai.

               –Profesionālā orientācija (Berufsorientierung). Šis kopums ietvers dažādus instrumentus, piemēram, darba tirgus analīzi, darba meklēšanu, zināšanu izplatīšanu par sevis prezentēšanas stratēģijām, darba pieteikuma sagatavošanu un sagatavošanu darba pārrunām.

               –Līdzinieku grupas / darbsemināri. Tās būs grupas, kurās koordinators palīdzēs dalībniekiem apmainīties ar idejām un pārdomām. Līdzinieku grupas var pievērsties dažādām tēmām, piemēram, laika pārvaldībai, pašvadībai, darba tiesībām, veselības aizsardzības pasākumu veicināšanai vai mācīšanās metodēm.

               –Konsultācijas par saimnieciskās darbības sākšanu (Existenzgründerberatung). Tas ietvers konsultāciju pakalpojumu kopumu, kas paredzēts personām, kuras vēlas sākt savu saimniecisko darbību. Šie pakalpojumi ietvers individualizētus apmācības pasākumus.

               –Darba meklēšana (Stellenakquise) / darba gadatirgi (Jobmessen). Profesionāli nodarbinātības aģenti palīdzēs atrast vēl nepublicētas iespējamās vakances, kas varētu būt piemērotas darba ņēmējiem, kuri ir tiesīgi pretendēt uz atbalstu. Lai veicinātu kontaktus starp iespējamajiem darba devējiem un kandidātiem, tiks rīkoti tādi pasākumi kā darba gadatirgi.

               –Papildu darbaudzināšana un konsultāciju pakalpojumi (Nachbetreuung und - beratung). Pēc jauna darba sākšanas darba ņēmēji var gūt labumu no papildu konsultāciju pakalpojumiem, lai veicinātu jaunā darba uzsākšanu un samazinātu darba zaudēšanas risku.

               –Mācību pabalsts (Transferkurzarbeitergeld). Šī summa ir 60 % no darba ņēmēja iepriekšējiem neto ienākumiem vai 67 % gadījumā, ja saņēmēja mājsaimniecībā dzīvo viens vai vairāki bērni. Tā ir maksājama ne ilgāk kā divpadsmit mēnešus no dienas, kad darba ņēmējs sācis strādāt pārejas uzņēmumā.

               22.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus.

               23.Vācija ir sniegusi nepieciešamo informāciju par darbībām, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Iestādes ir apliecinājušas, ka EGF finansiālais ieguldījums neaizstās minētās darbības.

               Paredzamais budžets

               24.Paredzamās kopējās izmaksas ir EUR 11 597 706, kas ietver izdevumus par individualizētajiem pakalpojumiem EUR 11 151 640 apmērā un izdevumus par sagatavošanās, pārvaldības, informācijas un publicitātes, kā arī kontroles un ziņojumu sniegšanas pasākumiem EUR 446 066 apmērā.

               25.Kopējais finansiālais ieguldījums, kas pieprasīts no EGF, ir EUR 6 958 623 (60 % no kopējām izmaksām).

                        Darbības

                        Aplēstais dalībnieku skaits

                        Aplēstās izmaksas par vienu dalībnieku (noapaļoti skaitļi)
                        (EUR)

                        Aplēstās kopējās izmaksas

                        (EUR)

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Profesionālās apmācības pasākumi (Qualifizierungsmaßnahmen).

                        1 559

                        3 445

                        5 370 244

                        Profesionālā orientācija (Berufsorientierung)

                        750

                        931

                        697 917

                        Līdzinieku grupas / darbsemināri

                        600

                        388

                        232 939

                        Konsultācijas par saimnieciskās darbības sākšanu (Existenzgründerberatung)

                        25

                        3 138

                        78 456

                        Darba meklēšana (Stellenakquise)

                        500

                        657

                        328 299

                        Papildu darbaudzināšana un konsultāciju pakalpojumi (Nachbetreuung / Beratung)

                        1 050

                        515

                        540 711

                        Starpsumma (a):

                        Procentuāli no individualizēto pakalpojumu kopuma

                        –

                        7 248 566

                        (65,00 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Mācību pabalsts (Transferkurzarbeitergeld)

                        2 637

                        1 480

                        3 903 074

                        Starpsumma (b):

                        Procentuāli no individualizēto pakalpojumu kopuma:

                        –

                        3 903 074

                        (35,00 %)

                         Darbības saskaņā ar EGF regulas 7. panta 4. punktu

                        1. Sagatavošanās pasākumi

                        –

                        66 910

                        2. Pārvaldība

                        –

                        245 336

                        3. Informācija un publicitāte

                        –

                        22 303

                        4. Kontrole un ziņojumu sniegšana

                        –

                        111 517

                        Starpsumma (c):

                        Procentuāli no kopējām izmaksām:

                        –

                        446 066

                        (3,85 %)

                        Kopējās izmaksas (a + b + c):

                        –

                        11 597 706

                        EGF ieguldījums (60 % no kopējām izmaksām)

                        –

                        6 958 623

               26.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Vācija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos. Tikai dokumentēti pasākumi var tikt ņemti vērā, un Vācija gādās par revīzijas liecību nodrošināšanu.

               Izdevumu atbilstības periods

               27.Vācija sāka sniegt individualizētos pakalpojumus paredzētajiem atbalsta saņēmējiem 2015. gada 1. janvārī. Tāpēc par izdevumiem saistībā ar iepriekš minētajām darbībām ir tiesības saņemt EGF finansiālu ieguldījumu no 2015. gada 1. janvāra līdz 2017. gada 26. februārim.

               28.Vācijai administratīvie izdevumi, lai īstenotu EGF, sāka rasties 2015. gada 1. janvārī. Tāpēc par izdevumiem saistībā ar sagatavošanās, pārvaldības, informācijas un publicitātes, kontroles un ziņojumu sniegšanas pasākumiem ir tiesības saņemt EGF finansiālu ieguldījumu no 2015. gada 1. janvāra līdz 2017. gada 26. augustam.

               Papildināmība ar darbībām, ko finansē no valstu vai Savienības fondiem

               29.Valsts priekšfinansējuma vai līdzfinansējuma avoti ir federālais budžets un Bundesagentur für Arbeit (Federālais nodarbinātības dienests). Tie sniedz valsts ieguldījumu 40 % apmērā no to EGF finansēto pasākumu kopējām izmaksām, kurus piedāvā pārejas uzņēmums. Individualizētie pakalpojumi sākas no brīža, kad darba ņēmēji sāk darbu pārējas uzņēmumā, ko sākotnēji finansē Vācijas valdība un uzņēmums, no kura atlaisti darba ņēmēji. Darba ņēmējiem maksā mācību pabalstu (Transferkurzarbeitergeld), par ko ir tiesības saņemt saņemt finansiālu ieguldījumu no EGF, kamēr atlaistie darba ņēmēji piedalās aktīvos darba tirgus politikas pasākumos (kas nav jālīdzfinansē no EGF un kurus sākotnējā periodā finansē ar iepriekš minētajiem pārejas uzņēmuma mehānismiem). EGF finansētie aktīvie darba tirgus politikas papildpasākumi sākas vēlāk, tiklīdz Vācijas EGF iestādes ir guvušas noteiktu pārliecību, ka viņu EGF pieteikums varētu tikt apmierināts.

               30.Vācija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Savienības finanšu instrumentiem.

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm

               31.Vācija ir norādījusi, ka saskaņotais individualizēto pakalpojumu kopums ir izstrādāts, apspriežoties ar sociālajiem partneriem, kā izklāstīts iepriekš.

               Pārvaldības un kontroles sistēmas

               32.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Vācija ir informējusi Komisiju, ka finansiālo ieguldījumu pārvaldīs tās pašas struktūras Nodarbinātības un sociālo lietu federālajā ministrijā (Bundesministerium für Arbeit und Soziales), kuras pārvalda ESF. Tomēr “Gruppe Europäische Fonds für Beschäftigung” ietvaros kā EGF pārvaldes iestāde darbojas “Referat EF 4”, savukārt ESF pārvaldes iestāde ir “Referat EF 1”. “Organisationseinheit Prüfbehörde” ir kontroles iestāde gan attiecībā uz EGF, gan attiecībā uz ESF. Šīs struktūras pārvaldīja arī iepriekšējos EGF ieguldījumus Vācijā.

               Attiecīgās dalībvalsts uzņemtās saistības

               33.Vācija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par kolektīvo atlaišanu,

               –uzņēmumi, kuros atlaisti darba ņēmēji un kuri pēc atlaišanas ir turpinājuši darbību, ir ievērojuši juridiskos pienākumus, kas attiecas uz darba ņēmēju atlaišanu, un ir snieguši darba ņēmējiem atbilstošu palīdzību,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –ar ierosinātām darbībām papildinās no struktūrfondiem finansētās darbības,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               34.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam
                  7
               .

               35.Izskatot pieteikumu attiecībā uz nosacījumiem, kas izklāstīti EGF regulas 13. panta 1. punktā un ņemot vērā paredzēto atbalsta saņēmēju skaitu, ierosinātās darbības un paredzētās izmaksas, Komisija ierosina izmantot EGF līdzekļus EUR 6 958 623 apmērā, kas atbilst 60 % no ierosināto darbību kopējām izmaksām, lai sniegtu finansiālu ieguldījumu pieteikumā minēto pasākumu īstenošanā.

               36.Ierosināto lēmumu izmantot EGF kopīgi pieņems Eiropas Parlaments un Padome, kā paredzēts Eiropas Parlamenta, Padomes un Komisijas 2013. gada 2. decembra Iestāžu nolīguma par budžeta disciplīnu, sadarbību budžeta jautājumos un pareizu finanšu pārvaldību
                  8
                13. punktā.

               Saistītie tiesību akti

               37.Vienlaikus ar priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu EUR 6 958 623 apmērā pārvietošanu uz attiecīgo budžeta pozīciju.

               38.Tajā pašā laikā, kad Komisija pieņem priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu
                  (Vācijas pieteikums — EGF/2015/002 DE/Adam Opel)

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  9
                un jo īpaši tās 15. panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  10
                un jo īpaši tā 13. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies, jo globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un palīdzēt viņiem no jauna iekļauties darba tirgū.

               (2)EGF nepārsniedz maksimālo gada apjomu EUR 150 miljonu apmērā (2011. gada cenās), kā noteikts Padomes Regulas (ES, Euratom) Nr. 1311/2013
                  11
                12. pantā.

               (3)Vācija 2015. gada 26. februārī iesniedza pieteikumu EGF/2015/002 DE/Adam Opel EGF finansiālā ieguldījuma saņemšanai pēc darba ņēmēju atlaišanas uzņēmumā Adam Opel AG un vienā piegādes uzņēmumā Vācijā. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Minētais pieteikums atbilst prasībām EGF finansiālā ieguldījuma noteikšanai saskaņā ar minētās regulas 13. pantu.

               (4)Tādēļ EGF būtu jāizmanto, lai sniegtu finansiālu ieguldījumu EUR 6 958 623 apmērā saistībā ar Vācijas iesniegto pieteikumu.

               (5)Lai saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Eiropas Savienības 2015. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 6 958 623 saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [lēmuma pieņemšanas diena]
                  12*.

               Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  OV L 347, 20.12.2013., 855. lpp.

                     (2)
                  EGF regulas 3. panta nozīmē.

                     (3)
                  OV L 393, 30.12.2006., 1. lpp.

                     (4)
                  Saskaņā ar Regulas (ES) Nr. 1309/2013 7. panta 4. punktu.

                     (5)
                  Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (6)
                  Eiropas Autoražotāju asociācija (ACEA), The Automobile Industry Pocket Guide 2014-2015, 57. lpp.

                     (7)
                  OV L 347, 20.12.2013., 884. lpp.

                     (8)
                  OV C 373, 20.12.2013., 1. lpp.

                     (9)
                  OV L 347, 20.12.2013., 855. lpp.

                     (10)
                  OV C 373, 20.12.2013., 1. lpp.

                     (11)
                  Padomes Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

                     (12)
                  Datums jāievieto Parlamentam pirms publicēšanas OV.


               EIROPAS KOMISIJA
            Briselē, 29.7.2016
            COM(2016) 490 final
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanu saistībā ar Somijas iesniegto pieteikumu EGF/2016/001 FI/Microsoft

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (turpmāk “EGF regula”).

               2.Somija 2016. gada 11. martā iesniedza pieteikumu EGF/2016/001 FI/Microsoft par finansiālo ieguldījumu no EGF pēc darba ņēmēju atlaišanas
                  2
                uzņēmumā Microsoft (Microsoft Mobile Oy) un astoņos tā piegādes uzņēmumos vai pakārtotās ražošanas uzņēmumos Somijā.

               3.Pēc šā pieteikuma izvērtēšanas Komisija saskaņā ar visiem EGF regulas piemērojamiem noteikumiem secināja, ka nosacījumi finansiālā ieguldījuma saņemšanai no EGF ir izpildīti.

               PIETEIKUMA KOPSAVILKUMS

                        EGF pieteikums

                        EGF/2016/001 FI/Microsoft

                        Dalībvalsts

                        Somija

                        Attiecīgais(-ie) reģions(-i) (NUTS
                           3
                         2. līmenis)

                        Helsinki-Ūsimā FI1B1

                        Dienvidsomija FI1C

                        Rietumsomija  FI197

                        Pieteikuma iesniegšanas datums

                        2016. gada 11. marts

                        Pieteikuma saņemšanas apliecinājuma datums

                        2016. gada 11. marts

                        Papildu informācijas pieprasīšanas termiņš

                        2016. gada 25. marts

                        Papildu informācijas sniegšanas termiņš

                        2016. gada 6. maijs

                        Izvērtējuma pabeigšanas termiņš

                        2016. gada 29. jūlijs

                        Intervences kritērijs

                        EGF regulas 4. panta 1. punkta a) apakšpunkts

                        Galvenais uzņēmums

                        Microsoft Mobile Oy

                        Attiecīgo uzņēmumu skaits

                        9

                        Saimnieciskās darbības nozare(-s)

                        (NACE 2. redakcijas nodaļa)
                           4

                        NACE 2. redakcijas 62. nodaļa (Datorprogrammēšana, konsultēšana un saistītas darbības)

                        Meitasuzņēmumu, piegādes un pakārtotās ražošanas uzņēmumu skaits

                        8

                        Pārskata periods (četri mēneši)

                        2015. gada 11. septembris – 2016. gada 11. janvāris

                        Atlaisto darba ņēmēju skaits pārskata periodā (a)

                        2035

                        Atlaisto darba ņēmēju skaits pirms vai pēc pārskata perioda (b)

                        126

                        Kopējais atlaisto darba ņēmēju skaits (a + b)

                        2161

                        Atbalsttiesīgo saņēmēju kopskaits

                        2161

                        Paredzēto atbalsta saņēmēju kopskaits

                        1441

                        Jauniešu skaits, kuri nemācās, nestrādā un neapgūst arodu (NEET) un kuriem paredzēts sniegt atbalstu

                        0

                        Individualizēto pakalpojumu budžets (EUR)

                        8 480 000

                        EGF pasākumu īstenošanas budžets
                           5
                         (EUR)

                            460 000

                        Kopējais budžets (EUR)

                        8 940 000

                        EGF ieguldījums (60 %) (EUR)

                        5 364 000

               PIETEIKUMA IZVĒRTĒJUMS

               Procedūra

               4.Pieteikumu EGF/2016/001 FI/Microsoft Somija iesniedza 2016. gada 11. martā – 12 nedēļu laikā no dienas, kad bija izpildīti EGF regulas 4. pantā minētie intervences kritēriji. Komisija apstiprināja, ka ir saņēmusi pieteikumu, divu nedēļu laikā no pieteikuma iesniegšanas dienas, 2016. gada 11. martā, un pieprasīja papildu informāciju no Somijas līdz 2016. gada 25. martam. Šī papildu informācija tika sniegta sešu nedēļu laikā no pieprasījuma termiņa. Termiņš, līdz kura beigām Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2016. gada 29. jūlijā.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 2035 atlaistiem darba ņēmējiem uzņēmumā Microsoft (Microsoft Mobile Oy) un 8 piegādes un pakārtotās ražošanas uzņēmumos. Galvenais uzņēmums darbojas saimnieciskās darbības nozarē, kas klasificēta NACE 2. red. 62. nodaļā (“Datorprogrammēšana, konsultēšana un saistītas darbības”). Microsoft veiktie atlaišanas gadījumi galvenokārt atrodas NUTS 2. līmeņa reģionos Helsinki-Ūsimā, Dienvidsomijā un Rietumsomijā.

                        Uzņēmumi un atlaisto darba ņēmēju skaits pārskata periodā

                        Microsoft

                        1889

                        ISS Palvelut

                        36

                        Accenture

                        27

                        ManpowerGroup

                        15

                        EKS Group

                        4

                        Suomen Terveystalo

                        1

                        Eilakaisla

                        1

                        Symbio Finland

                        16

                        HCL Technologies Ltd

                        46

                        Kopējais uzņēmumu skaits: 9

                        Kopējais atlaisto darba ņēmēju skaits:

                        2035

                        To pašnodarbināto personu kopskaits, kuri beiguši darbību:

                        0

                        Atbalsttiesīgo darba ņēmēju un pašnodarbināto personu kopējais skaits:

                        2035

               Intervences kritēriji

               6.Somija iesniedza pieteikumu saskaņā ar EGF regulas 4. panta 1. punkta a) apakšpunktā minētajiem intervences kritērijiem, kuri par nosacījumu izvirza to, ka četru mēnešu pārskata periodā kopā vismaz 500 darba ņēmēji ir atlaisti kādā dalībvalsts uzņēmumā, ieskaitot darba ņēmēju atlaišanu uzņēmuma piegādes uzņēmumos.

               7.Pieteikuma četru mēnešu pārskata periods ir no 2015. gada 11. septembra līdz 2016. gada 11. janvārim. Šajā pārskata periodā bija 2035 atlaišanas gadījumi.

               8.Pārskata periodā atlaisto darba ņēmēju skaits ir šāds:

               –1889 darba ņēmēji atlaisti uzņēmumā Microsoft,

               –146 darba ņēmēji tika atlaisti astoņos piegādes uzņēmumos un pakārtotās ražošanas uzņēmumos.

               Atlaisto darba ņēmēju skaita un darbības beigšanas aprēķināšana

               9.Pārskata periodā atlaisto darba ņēmēju skaits ir aprēķināts šādi:

               –62 darba ņēmēji, sākot no dienas, kad darba devējs saskaņā ar Padomes Direktīvas 98/59/EK
                  6
                3. panta 1. punktu rakstiski paziņojis kompetentajai valsts iestādei par plānoto kolektīvo atlaišanu. Somija pirms Komisijas veiktā izvērtējuma pabeigšanas datuma apstiprināja, ka šie 62 atlaišanas gadījumi ir faktiski notikuši;

               –1931 darba ņēmējs no datuma, kad darba devējs individuāli paziņo darba ņēmējiem par atlaišanu vai darba līguma izbeigšanu;

               –42 darba ņēmēji, sākot no darba līguma faktiskās izbeigšanas vai izbeigšanās datuma.

               Atbalsttiesīgie saņēmēji

               10.Papildus jau minētajiem 2035 darba ņēmējiem atbalsttiesīgi ir arī 126 darba ņēmēji, kuri tika atlaisti pirms vai pēc četru mēnešu pārskata perioda. Visus šos darba ņēmējus atlaida pēc vispārēja paziņojuma par plānoto atlaišanu 2015. gada 8. jūlijā. Var noteikt skaidru cēloņsakarību ar notikumu, kurš izraisīja atlaišanu pārskata periodā.

               11.Tāpēc kopējais atbalsttiesīgo saņēmēju skaits ir 2161.

               Saikne starp darba ņēmēju atlaišanu un globalizācijas izraisītām lielām strukturālām izmaiņām pasaules tirdzniecības modeļos

               12.Lai noteiktu saikni starp atlaišanas gadījumiem un globalizācijas izraisītām lielām strukturālām izmaiņām pasaules tirdzniecības modeļos, Somija apgalvo, ka pēdējos gados IKT nozarē nodarbinātības sadalījums starp ES un citām ekonomikām ir attīstījies ES tirgus daļai par sliktu. Šī ietekme ir sevišķi jūtama Somijā, kur IKT nozarei ir būtiska nozīme tautsaimniecībā. Datorprogrammatūras nozare ir ļoti starptautiska nozare, un šajā nozarē ir pasaules mēroga konkurence. Visi tirgus dalībnieki var pretendēt uz vieniem un tiem pašiem klientiem, un personāla atrašanās vietai un kultūras bagāžai ir ierobežota nozīme.

               13.2014. gadā nodarbināto skaits tehnoloģiju uzņēmumos Somijā samazinājās par 2 % jeb vairāk nekā 5000 darba ņēmējiem. 2014. gadā nozarē Somijā bija nodarbināti 285 000 cilvēku, kamēr 2008. gadā šis kopskaits vēl arvien bija 326 000 cilvēku
                  7
               . Tajā pašā laikposmā Ķīnas un ASV IKT nozares personāla daļa no attīstītajām valstīm palielinājās, savukārt Eiropas daļa samazinājās
                  8
               .

               14.Mobilo sakaru tirgi ir attīstījušies nepārtrauktas konkurences apstākļos starp dažādām operētājsistēmām. 21. gs. pirmajā desmitgadē dominējošs stāvoklis tirgū bija Nokia. Kopš tā laika operētājsistēma Android strauji ieņēma spēcīgu tirgus pozīciju, bet Microsoft neizdevās iegūt ievērojamu tirgus daļu. Tas ir radījis pieaugošu importu Savienībā.

               15.Tādējādi galvenais iemesls, kādēļ tika samazināts darbinieku skaits uzņēmumā Microsoft, ir tā tālruņu (Lumia) ar Microsoft Windows operētājsistēmu tirgus daļas samazināšanās. Abas ASV izstrādātās operētājsistēmas Android un iOS, ko izmanto dažādi Āzijā bāzēti ražotāji, pēdējos gados ir ieguvušas tirgū dominējošu pozīciju. Katru gadu no 2012. gada līdz 2015. gadam Windows tālruņu tirgus daļa bija mazāka par 4 %. Ir svarīgi atzīmēt, ka 2009. gadā
                  9
                Microsoft Windows tālruņa operētājsistēma joprojām sastādīja vairāk nekā 50 % tirgus daļas.

               16.Šis pieteikums ir turpinājums vairākiem iepriekšējiem Somijas pieteikumiem, kuri visi balstīti uz Nokia norietu savā izcelsmes valstī. Tas sākās 2007. gadā ar Perlos lietu (EGF/2007/003 FI/Perlos) un ietver divas uzņēmuma Nokia Finland lietas (EGF/2012/006 FI/Nokia Salo un EGF/2013/001 FI/Nokia), kā arī Broadcom (EGF/2015/001 FI/Broadcom) un Computer Programming (EGF/2015/005 FI/Computer Programming). Sākotnēji Nokia pārcēla ražošanas līnijas uz Tālajiem Austrumiem, tad slēdza specializētākas ražošanas jomas, vienlaikus saglabājot pētniecību, izstrādi un programmēšanu, pārdeva mobilo tālruņu operāciju Microsoft un pat tā patlaban tiek slēgta. Jau paredzams, ka tuvākajā nākotnē Somija iesniegs vēl divus saistītus pieteikumus par IKT nozarē atlaistajiem darba ņēmējiem.

               17.Līdz šim saistībā ar NACE 2. redakcijas 62. nodaļu ir iesniegti divi iepriekšējie EGF pieteikumi, abu pamatā ir ar tirdzniecību saistīta globalizācija (EGF/2013/001 FI/Nokia un EGF/2015/005 FI/Computer Programming).

               Notikumi, kas izraisījuši darba ņēmēju atlaišanu un darbības beigšanu

               18.Notikumi, kas izraisīja šos atlaišanas gadījumus: 2013. gada septembrī Microsoft ieguva Nokia ierīces un pakalpojumus. Pēc šīs iegādes 2014. gada aprīlī tika izveidots Microsoft Mobile. Aptuveni 25 000 Nokia darba ņēmēji tika nosūtīti uz Microsoft, tostarp 4700 cilvēku Somijā.

               2014. gadā Microsoft paziņoja par nodomu samazināt kopējo darbaspēku par apmēram 18 000 darbvietām nākamajā gadā. No tām 1100 bija Somijā. Tajā pašā laikā Microsoft nolēma slēgt Oulu ražotni un koncentrēt pētniecību un produktu izstrādi Salo, Tamperē un Espo.

               2015. gada jūlijā Microsoft paziņoja par plāniem pārstrukturēt uzņēmuma tālruņu biznesa nozari, lai labāk virzītu un saskaņotu resursus. Tikai prognozēts, ka Somijā tiks zaudētas ne vairāk kā 2300 darbvietas. Salo ražotnes tika slēgtas, un darbības pārceltas uz Microsoft telpām Tamperē un Espo.

               Lielākā daļa atlaišanas gadījumu, kas ietverti šajā pieteikumā, attiecas uz uzņēmuma Nokia bijušajiem darbiniekiem, kas 2013. gadā pārcelti uz Microsoft. To vidū galvenokārt ir programmēšanas speciālisti.

               Paredzamā atlaišanas ietekme uz ekonomiku un nodarbinātību vietējā, reģionālā vai valsts līmenī

               19.Skartie NUTS 2. līmeņa reģioni ir Helsinki-Ūsimā (FI1B), Dienvidsomija (FI1C) un Rietumsomija (FI197). 88 % no atlaistajiem darba ņēmējiem ir vecumā no 30 līdz 54 gadiem. Gados vecāku darba ņēmēju nodarbinātības izredzes ir īpaši problemātiskas.

               20.Atlaistajiem darba ņēmējiem varētu būt liela nozīme rūpniecības atjaunošanā, ja pietiekamā mērā varētu atbalstīt to turpmāko izglītību un apmācību, plānus sākt uzņēmējdarbību un to nodarbinātības izredzes.

               Helsinki-Ūsimā

               21.Microsoft ir otrs lielākais IKT uzņēmumu Espo, kas ir otrā lielākā pilsēta Somijā. Šī nozare pati par sevi Espo ir svarīgs darba devējs. 2013. gadā aptuveni 29 400 darba ņēmēji (35 % no privātā sektora darbaspēka) bija nodarbināti šajā nozarē
                  10
               . 2014. gadā Espo tika izveidoti kopā 219 IKT uzņēmumi, un tajā pašā periodā 313 tika slēgti
                  11
               .

               IKT klāsteris ap Microsoft ir koncentrēts Espo. Tas nozīmē, ka atlaišana ir smagi skārusi Espo: aptuveni 700 Microsoft darba ņēmēju Espo tiks atlaisti šajā atlaišanas kārtā.

               2015. gada augusta beigās ilgtermiņa bezdarbnieku skaits bija par 42 % lielāks nekā iepriekšējā gadā. Tajā pašā laikā augsti izglītotu cilvēku bezdarba līmenis Ūsimā pastāvīgi pārsniedz 15 %. 2015. gada augusta beigās Ūsimā kopā bija 95 967 nenodarbinātu darba meklētāju, kas ir par 13,3 % vairāk nekā iepriekšējā gadā. Bezdarba līmenis bija 11,6 %.

               Dienvidsomija

               22.Laikposmā no 2007. līdz 2013. gadam reģions zaudēja kopā 6500 darbvietu, kas ir samazinājums par 25 %. Uzņēmumā Nokia notikušās atlaišanas dēļ bezdarba līmenis no 2008. gada līdz 2015. gadam divkāršojās, no 7,0 % līdz 17,5 %. Bezdarbnieku vidū palielinājās arī augsti kvalificētu darba ņēmēju īpatsvars.

               Microsoft paziņojums, ka tiks slēgta Salo rūpnīca, nozīmē, ka darba zaudēs apmēram 1000 tur nodarbināto cilvēku. Attiecībā uz uzņēmumiem, kuri sniedz pakalpojumus, minētā slēgšana radīs papildu aptuveni 150 atlaišanas gadījumu. Tas nozīmē, ka kopā Salo tiks zaudētas aptuveni 1150 darbvietas. Aptuveni 200 darba ņēmēji Salo struktūrvienībā saņēma piedāvājumu doties uz Espo un citām Microsoft vienībām, tādējādi kopējais atlaisto darba ņēmēju skaits Salo reģionā ir aptuveni 950.

               Lielākā daļa cilvēku, kuri zaudējuši darbu, ir augsti kvalificēti un pieredzējuši savā darbības jomā. Iespējams, ka vairāki no tiem varēs ātri atrast jaunu darbu, jo tiem ir atbilstošas prasmes.

               Rietumsomija

               23.Kopumā Tamperē pēdējo 12 mēnešu laikā zudušas vairāk nekā 1000 tehnoloģiju nozares darbvietu. Tas, ka Nokia mobilo tālruņu programmatūras un tīklu sistēmu izstrāde un ražošana ir pārvietotas no Tamperes apakšreģiona uz citām teritorijām, ir radījis ievērojamu darbaspēka rezervi.

               Pēdējā darbaspēka skaita samazināšana uzņēmumā Microsoft skar aptuveni 500 cilvēku Pirkanmā apgabalā. Nodarbinātības iespējām individuāliem darba meklētājiem ir svarīgi saglabāt mūsdienīgas prasmes un galveno uzmanību pievērt visaptverošām zināšanām. Savā darbībā vairums operatoru Tamperes apgabalā ir bijuši atkarīgi no Nokia/Microsoft ass. Tādēļ notikumi ir skāruši apakšuzņēmējus, kā rezultātā nācies atlaist vēl vairāk darba ņēmēju.

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               24.Aplēstais atlaisto darba ņēmēju skaits, kuri varētu piedalīties pasākumos, ir 1441. Potenciālos dalībniekus pēc to dzimuma, valstspiederības un vecuma grupas var iedalīt šādi:

                        Kategorija

                        Paredzēto atbalsta
                           saņēmēju skaits

                        Dzimums:

                        vīrieši:

                        864

                        (60,0 %)

                        sievietes:

                        577

                        (40,0 %)

                        Valstspiederība:

                        ES valstspiederīgie:

                        1297

                        (90,0 %)

                        nav ES valstpiederīgie:

                        144

                        (10,0 %)

                        Vecuma grupa:

                        15-24 gadi

                        0

                        (0,0 %)

                        25-29 gadi

                        17

                        (1 %)

                        30-54 gadi

                        1279

                        (89 %)

                        55-64 gadi

                        144

                        (10,0 %)

                        vairāk nekā 64 gadi:

                        1

                        (0,0 %)

               Ierosināto darbību attiecināmība

               25.Individualizētie pakalpojumi, kas sniedzami atlaistajiem darba ņēmējiem, sastāv no šādām darbībām.

               –Konsultēšanas pasākumi un citi sagatavošanās pasākumi, tostarp:

               darba meklēšanas apmācību mērķis ir sniegt dalībniekiem informāciju par darba tirgu, palīdzēt viņiem, plānojot savas iespējas, un uzlabot un atjaunināt darba meklēšanas prasmes.

               Darba konsultēšanas mērķis ir atbalstīt un virzīt privāto patērētāju, kas meklē darbu vai apmācību darbvietā.

               Karjeras veidošanas konsultēšana ir paredzēta darbu zaudējušām personām, ja saskaņā ar Nodarbinātības un ekonomiskās attīstības biroja (TE biroja) novērtējumu minētajiem darba ņēmējiem ir nepieciešams funkcionāls, intensīvs un ilgtermiņa atbalsts karjeras plānošanā. Galvenais uzsvars konsultēšanā ir uz sadarbību un uzdevumiem grupās.

               Uzņēmuma Microsoft darba ņēmējiem ir ļoti atšķirīgas kompetences. Lai novērtētu darba meklētāja situāciju un nepieciešamību pēc pakalpojumiem, TE birojs var organizēt dažādus ekspertu novērtējumus.

               –Nodarbinātības un uzņēmējdarbības pakalpojumi

               Tiem, kas zaudējuši darbu, tiks sniegta informācija, konsultācijas un ekspertu pakalpojumi, lai plānotu atgriešanos nodarbinātībā. Iepriekšējos EGF gadījumos tiešie ("aci pret aci") pakalpojumi ir izrādījušies ļoti noderīgi.

               –Apmācība

               Profesionālā darba tirgus apmācības ietvers apmācību par uzņēmumu attīstību un apmācību uzņēmējdarbības atbalstam. Mērķis ir iegūt profesionālo kvalifikāciju vai celt esošo kvalifikāciju. Tiks piedāvāti arī mācību kursi darbaspēka mobilitātes veicināšanai.

               –Algas subsīdija

               Atlaistajiem darba ņēmējiem būs pieejamas algas subsīdijas, lai atbalstītu nodarbinātību jaunā darbvietā vai prakses vietā, uz ierobežotu laikposmu samazinot jaunā darba devēja algu izmaksas. Algas subsīdija ir no 30 % līdz 50 % no darbinieka algas izmaksām, un to piešķir uz laiku no 6 līdz 24 mēnešiem.

               –Uzņēmējdarbības sākšanas dotācija

               Uzņēmējdarbības sākšanas dotācijas mērķis ir veicināt uzņēmējdarbības sākšanu un atsevišķu personu nodarbinātību. Uzņēmējdarbības sākšanas dotācijas mērķis ir  nodrošināt ienākumus topošajam uzņēmējam laikā, kas saskaņā ar aprēķiniem nepieciešams pilna laika uzņēmējdarbības uzsākšanai un izveidei.

               –Pabalsts par ceļa, uzturēšanās un pārcelšanās izmaksām

               Darba meklētājam var piešķirt pabalstu par ceļa un uzturēšanās izmaksām, kas rodas darba meklēšanas nolūkā, vai par ceļa un uzturēšanās izmaksām, piedaloties apmācību pasākumos. Darba meklētājam var piešķirt arī atlīdzību par pārcelšanās izmaksām, ja viņš pieņem tāda darba piedāvājumu, kurš atrodas ārpus ikdienas pārvietošanās zonas.

               26.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus.

               27.Somija ir sniegusi nepieciešamo informāciju par darbībām, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Iestādes ir apliecinājušas, ka EGF finansiālais ieguldījums neaizstās minētās darbības.

               Aplēstais budžets

               28.Aplēstās kopējās izmaksas ir EUR 8 940 000, kas ietver izdevumus par individualizētiem pakalpojumiem EUR 8 480 000 apmērā un izdevumus par sagatavošanās, pārvaldības, informācijas un reklāmas, kontroles un ziņošanas pasākumiem EUR 460 000 apmērā.

               29.Kopējais finansiālais ieguldījums, kas pieprasīts no EGF, ir EUR 5 364 000 (60 % no kopējām izmaksām).

                        Darbības

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)

                        (*)

                        Aplēstās kopējās izmaksas

                        (EUR)

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Konsultēšanas pasākumi un citi sagatavošanās pasākumi (Valmennukset ja muut valmentavat toimenpiteet)

                        785

                        600,00

                        471 000

                        Nodarbinātības un uzņēmējdarbības pakalpojumi (Työllisyys- ja yrityspalvelut)

                        1287

                        543,90

                        700 000

                        Apmācība (Koulutus)

                        940

                        6 000,00

                        5 640 000

                        Uzņēmējdarbības sākšanas dotācija (Starttiraha)

                        43

                        6 000,00

                        258 000

                        Starpsumma (a):

                        Procentuāli no individualizēto pakalpojumu kopuma:

                        –

                        7 069 000

                        (83,36 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Algas subsīdija (Palkkatuki)

                        173

                        8 000,00

                        1 384 000

                        Pabalsts par ceļa, uzturēšanās un pārcelšanās izmaksām (Liikkuvuusavustus)

                        180

                        150,00

                        27 000

                        Starpsumma (b):

                        Procentuāli no individualizēto pakalpojumu kopuma:

                        –

                        1 411 000

                        (16,64 %)

                         Darbības saskaņā ar EGF regulas 7. panta 4. punktu

                        1. Sagatavošanās darbības

                        –

                        4000

                        2. Pārvaldība

                        –

                        364 000

                        3. Informācija un reklāma

                        –

                        77 000

                        4. Kontrole un ziņošana

                        –

                        15 000

                        Starpsumma (c):

                        Procentuāli no kopējām izmaksām:

                        –

                        460 000

                        (5,1 %)

                        Kopējās izmaksas (a + b + c):

                        –

                        8 940 000

                        EGF ieguldījums (60 % no kopējām izmaksām)

                        –

                        5 364 000

               (*) Lai izvairītos no decimālskaitļiem, aplēstās izmaksas par vienu darba ņēmēju ir noapaļotas. Tomēr noapaļošana neietekmē katra pasākuma kopējās izmaksas.

               30.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Somija apstiprināja, ka šīs darbības ir atkarīgas no tā, vai paredzētie atbalsta saņēmēji piedalās darba meklēšanas vai apmācības pasākumos.

               31.Somija apstiprināja, ka ieguldījumu izmaksas pašnodarbinātībai, uzņēmējdarbības sākšanai un darba ņēmēju pārņemšanai nepārsniegs EUR 15 000 vienam atbalsta saņēmējam.

               Izdevumu atbilstības periods

               32.Somija sāka sniegt individualizētos pakalpojumus paredzētajiem atbalsta saņēmējiem 2015. gada 11. septembrī. Tāpēc par izdevumiem saistībā ar šīm darbībām ir tiesības saņemt EGF finansiālu ieguldījumu no 2015. gada 11. septembra līdz 2018. gada 11. martam.

               33.Somijai 2015. gada 11. septembrī sāka rasties administratīvie izdevumi saistībā ar EGF īstenošanu. Tāpēc par izdevumiem saistībā ar sagatavošanās, pārvaldības, informācijas un reklāmas, kontroles un ziņošanas darbībām ir tiesības saņemt EGF finansiālu ieguldījumu no 2015. gada 11. septembra līdz 2018. gada 11. septembrim.

               Papildināmība ar darbībām, ko finansē no valstu vai Savienības fondiem

               34.Valsts priekšfinansējums vai līdzfinansējums tiek izmaksāts galvenokārt no Nodarbinātības un ekonomikas ministrijas Administratīvās nodaļas valsts nodarbinātības dienestu budžeta pozīcijas. Dažus pakalpojumus finansēs arī no ekonomiskās attīstības, transporta un vides centru (ELY centru) un TE biroju darbības izdevumiem.

               35.Somija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Savienības finanšu instrumentiem.

               36.Somija īsteno EGF atbalstu arī  Broadcom un datorprogrammēšanas nozares atlaistajiem darba ņēmējiem. Microsoft gadījumā notiks sadarbība ar valsts EURES pakalpojumu attīstības projektu "Darbaspēka mobilitāte Eiropā 2014.–2020. gadā". Sadarbībā ar EGF un EURES dienestu reģionālā mērogā tiks rīkoti starptautiski personāla atlases pasākumi.

               37.ESF ietvaros ir sākts valsts pasākumu kopums "Modeļi starp darbā pieņemošo uzņēmumu un štatus samazinošo uzņēmumu". Šis pasākumu kopums dos rezultātus, kas var būt noderīgi projektu īstenošanai saskaņā ar šo EGF pieteikumu.

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm

               38.Somija ir norādījusi, ka saskaņotais individualizēto pakalpojumu kopums tika izstrādāts, apspriežoties šādi: Nodarbinātības un ekonomikas ministrija ir sasaukusi grupu, kas risina ar darba ņēmēju atlaišanu no uzņēmuma Microsoft saistītos jautājumus un piedalās pieteikuma sagatavošanā, lai saņemtu EGF atbalstu. Šajā darba grupā ir pārstāvji no Ekonomiskās attīstības, transporta un vides centriem un Nodarbinātības un ekonomiskās attīstības birojiem Ūsimā, Dienvidrietumsomijas un Pirkanmā. Citi pārstāvji ir Microsoft, Somijas Tehnoloģiju rūpniecības nozaru federācija un Profesionālo inženieru apvienība Somijā, Akadēmiskie inženieri un arhitekti Somijā/Profesionālo un vadošo darbinieku federācija YTN un Tamperes reģiona Ekonomiskās attīstības aģentūra Tredea.

               Pārvaldības un kontroles sistēmas

               39.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Somija ir informējusi Komisiju, ka finansiālo ieguldījumu pārvaldīs Nodarbinātības un ekonomikas ministrija, kura pārvalda arī ESF līdzekļus. Tā pati ministrija darbojas arī kā sertifikācijas iestāde. Pienākumi un ziņošanas saistības starp departamentiem, kas ir atbildīgi par šīm divām funkcijām, ir stingri nošķirti. Pārvaldības funkcijas attiecībā uz EGF ir uzticētas Nodarbinātības un uzņēmējdarbības departamentam, savukārt attiecībā uz ESF šīs funkcijas veiks Reģionālais departaments. Sertifikācijas funkcijas attiecībā uz abiem fondiem ir nodotas Cilvēkresursu un administrācijas vienībai. Ministrija ir sagatavojusi rokasgrāmatu, kurā precīzi noteiktas ievērojamās procedūras.

               40.Revīzijas iestāde būs neatkarīga iekšējās revīzijas nodaļa, kas ir tieši pakļauta tās pašas ministrijas pastāvīgajam sekretāram.

               Saistības, ko uzņemas attiecīgā dalībvalsts

               41.Somija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par kolektīvo atlaišanu,

               –darba ņēmējus atlaidušais uzņēmums Microsoft Mobile Oy, kurš pēc atlaišanas ir turpinājis darbību, ir ievērojis juridiskos pienākumus, kas attiecas uz darba ņēmēju atlaišanu, un ir sniedzis darba ņēmējiem atbilstošu palīdzību,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –ar ierosinātām darbībām papildinās no struktūrfondiem finansētās darbības,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               42.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam
                  12
               .

               43.Pēc pieteikuma izskatīšanas attiecībā uz EGF regulas 13. panta 1. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina izmantot EGF līdzekļus EUR 5 364 000 apmērā, kas veido 60 % no kopējām ierosināto darbību izmaksām, lai sniegtu finansiālu ieguldījumu saistībā ar pieteikumu.

               44.Ierosināto lēmumu izmantot EGF pieņems kopā Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
                  13
               .

               Saistītie tiesību akti

               45.Vienlaikus ar priekšlikumu lēmumam par EGF izmantošanu Komisija Eiropas Parlamentam un Padomei iesniegs priekšlikumu par līdzekļu pārvietošanu uz attiecīgo budžeta pozīciju EUR 5 364 000 apmērā.

               46.Tajā pašā laikā, kad Komisija pieņem priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu
                  saistībā ar Somijas iesniegto pieteikumu EGF/2016/001 FI/Microsoft

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  14
               , un jo īpaši tās 15. panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  15
                un jo īpaši tā 13. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)EGF var izmantot, nepārsniedzot maksimālo summu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013
                  16
                12. pantā.

               (3)Somija 2016. gada 11. martā iesniedza pieteikumu EGF izmantošanai saistībā ar darba ņēmēju atlaišanu uzņēmumā Microsoft (Microsoft Mobile Oy) un astoņos tā piegādes uzņēmumos un pakārtotās ražošanas uzņēmumos. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā noteiktajām prasībām par EGF finansiālā ieguldījuma noteikšanu.

               (4)Saskaņā ar Regulas (ES) Nr. 1309/2013 4. panta 2. punktu Somijas pieteikumu uzskata par pieņemamu, jo darba ņēmēju atlaišanai ir būtiska ietekme uz nodarbinātību un vietējo, reģionālo un valsts ekonomiku.

               (5)Tādēļ EGF būtu jāizmanto, lai sniegtu finansiālu ieguldījumu EUR 5 364 000,00 apmērā saistībā ar Somijas iesniegto pieteikumu.

               (6)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Savienības 2016. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 5 364 000 saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [the date of its adoption]*.

                  17Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  OV L 347, 20.12.2013., 855. lpp.

                     (2)
                  EGF regulas 3. panta nozīmē.

                     (3)
                  Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (4)
                  OV L 393, 30.12.2006., 1. lpp.

                     (5)
                  Saskaņā ar Regulas (ES) Nr. 1309/2013 7. panta 4. punktu.

                     (6)
                  Padomes 1998. gada 20. jūlija Direktīva 98/59/EK par dalībvalstu tiesību aktu tuvināšanu attiecībā uz kolektīvo atlaišanu (OV L 225, 12.8.1998., 16. lpp.).

                     (7)
                  Somijas statistika, Somijas Tehnoloģiju rūpniecības nozaru federācijas darbaspēka apsekojums.

                     (8)

                     https://ec.europa.eu/jrc/en/publication/eur-scientific-and-technical-research-reports/2015-predict-report-analysis-ict-rd-eu-and-beyond.

                     (9)
                  http://www.statista.com/statistics/266136/global-market-share-held-by-smartphone-operating-systems/.

                     (10)

                        www.teknologiateollisuus.fi/sites/default/files/file_attachments/personnel.pdf.

                     (11)
                  www.teknologiateollisuus.fi/sites/default/files/file_attachments/personnel.pdf.

                     (12)
                  OV L 347, 20.12.2013., 884. lpp.

                     (13)
                  OV C 373, 20.12.2013., 1. lpp.

                     (14)
                  OV L 347, 20.12.2013., 855. lpp.

                     (15)
                  OV C 373, 20.12.2013., 1. lpp.

                     (16)
                  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

                     (17)
                   Date to be inserted by the Parliament before the publication in OJ.